रौंगटे खड़े होने वाली हादसे की तस्वीर यूपी के मेरठ से भी आई, जहां एक बेकाबू ट्रैक्टर ट्रॉली ने बाइक सवार को रौंद डाला. बाइक सवार को रौंधने के बाद भी ट्रैक्टर ट्रॉली नहीं रूकी ... और एक के बाद एक कई गाड़ियों को टक्कर मार दी. पूरी तस्वीर सीसीटीवी में कैद हो गई. आप देख सकते हैं कि कैसे ट्रैक्टर ट्राली बेलगाम भागती रही. घटना मेरठ के थाना कंकरखेड़ा क्षेत्र के रोहटा रोड़ की है. जहां पर बाइक सवार सड़क क्रॉस करने के लिए जैसे ही मुड़ा तभी एक तेज रफ्तार ट्रैक्टर ट्रॉली वहां से गुजर रही थी. अचानक ट्रैक्टर ट्राली अनियंत्रित हो गई. जिसके बाद सीधी जाने की बजाए ट्रैक्टर ट्रॉली तिरछी हो गई और बाइक सवार को रौंद डाला. राहत की बात ये हुई कि किसी की जान नहीं गई.